DCON จะเพิ่มทุน 2.49 พันล้านหุ้น ขายผู้ถือหุ้นเดิม-รองรับวอแรนต์
DCON จะเพิ่มทุน 2.49 พันล้านหุ้น เสนอขายผู้ถือหุ้นเดิมไม่เกิน 2.14 ล้านหุ้น สัดส่วน 1:1 ที่ราคาหุ้นละ 0.45 บ. ที่เหลือ 349.82 ล้านหุ้น ใช้รองรับการปรับสิทธิ์ DCON-W1,DCON-W2 ภายหลังเพิ่มทุนจะทำให้ทุนจดทะเบียนเพิ่มเป็น 546.32 ลบ. จากเดิม 297.38 ลบ.
13 พ.ย. 2558

บริษัท ดีคอนโปรดักส์ จำกัด (มหาชน)หรือ DCON ระบุว่า ที่ประชุมคณะกรรมการบริษัทเมื่อวานนี้ (12 พ.ย.) อนุมัติการเพิ่มทุนจดทะเบียนไม่เกิน 2,489.40 ล้านหุ้น พาร์หุ้นละ 0.10 บาท โดยส่วนใหญ่ไม่เกิน 2,139.58 ล้านหุ้น จะเสนอขายให้กับผู้ถือหุ้นเดิมในสัดส่วน 1 หุ้นเดิมต่อ 1 หุ้นใหม่ ที่ราคาหุ้นละ 0.45 บาท ระหว่างวันที่ 18-22 ม.ค.59 ส่วนหุ้นที่เหลือไม่เกิน 349.82 ล้านหุ้น จะใช้รองรับการปรับสิทธิของผู้ถือใบสำคัญแสดงสิทธิ DCON-W1 และ DCON-W2 
โดยการเพิ่มทุนดังกล่าวเพื่อใช้เป็นเงินทุนหมุนเวียนในการเสริมสภาพคล่อง และปรับสถานะทางการเงินของบริษัท และบริษัทย่อยให้ดีขึ้น รวมถึงเพื่อใช้ลงทุนในธุรกิจการพัฒนาอสังหาริมทรัพย์ และสำรองไว้ใช้ในการขยายธุรกิจและการลงทุนธุรกิจอสังหาริมทรัพย์ในอนาคต ตลอดจนเพื่อใช้ลงทุนในธุรกิจวัสดุก่อสร้างและธุรกิจอื่นที่จะสร้างความมั่นคงให้กับบริษัท
ทั้งนี้ ภายหลังการเพิ่มทุนจดทะเบียนครั้งนี้ จะทำให้บริษัทมีทุนจดทะเบียนเพิ่มเป็น 546.32 ล้านบาท จากเดิมที่ 297.38 ล้านบาท